1.pielikums

**TEHNISKĀS APSEKOŠANAS UZDEVUMS**

Termiņš: Pakalpojuma izpildes termiņš ir 2 (divi) mēneši visiem objektiem no līguma noslēgšanas dienas.

Pasūtītājs: Rīgas pašvaldības SIA “Rīgas satiksme” (turpmāk – pasūtītājs).

Jāveic pielikumā Nr.2 norādīto pasūtītāja valdījumā esošu būvju pilnu vizuālo un konstrukciju tehnisko apsekošanu. Jāsagatavo tehniskās apsekošanas atzinumus atbilstoši Ministru kabineta 2015.gada 30.jūnija noteikumu Nr.337 “Noteikumi par Latvijas būvnormatīvu LBN 405-15 “Būvju tehniskā apsekošana” (turpmāk tekstā – noteikumi) prasībām un noteikumos noteiktajai kārtībai. Jāsagatavo rekomendācijas (trūkumu/defektu novēšanai) projektēšanas uzdevuma izstrādei katras būves atjaunošanas/pārbūves būvprojekta izstrādei.

**Apsekošanas mērķis**

Būvju tehniskā stāvokļa noteikšana pārbaudes brīdī, būvju atbilstības Būvniecības likuma 9.pantā minētajām prasībām (mehāniskā stiprība un stabilitāte, ugunsdrošība, energoefektivitāte) noteikšana, būvju konstrukciju defektu un bojājumu apzināšana un datu apkopošana iekļaušanai projektēšanas uzdevumos būvju atjaunošanas/pārbūves būvprojektu izstrādei.

**Apsekošanas darbu apjoms**

Jāveic būvju pilna (visu būves daļu) tehniskā apsekošana un izpēte un inženiertīklu vizuālā apsekošana, atbilstoši noteikumu pielikuma 4., 5. un 6.punktam.

Ja apsekošanas laikā konstatē bojājumus, kas var ietekmēt būves noturību, mehānisko stiprību un stabilitāti, apsekošanas atzinumā jānorāda vietas, kur būtu lietderīgi veikt detalizētu/padziļinātu izpēti (konstrukciju atsegšanu, urbumu izveide, skatrakumi, zondāža, kontroles mēraparātu izmantošana, deformāciju novērtēšana, pārbaude ar kontrolnoslogošanu, materiālu pārbaude laboratorijās un/vai citas nepieciešamās pārbaudes), kā arī jānorāda iespējamās izpētes veidu un metodi.

**Apsekošanas rezultātā izstrādājamie materiāli/dokumenti**

Tehniskās apsekošanas atzinums, kurā ir iekļauts:

* konstrukciju apsekošanas kartogrammas (novietne, stāvu plāni, griezumi, fasādes) ar izmēriem un norādītu konstatēto defektu konkrētu vietu;
* fotoattēli ar aprakstiem un komentāriem (būve, tās fragmenti, detaļas un raksturīgākie bojājumi, atsegumu detaļas);
* teksta veidā sagatavoti priekšlikumi konstatēto defektu/bojājumu novēršanai un ieteikumi turpmākai ēkas ekspluatācijai, ņemot vērā konstatēto defektu/bojājumu nozīmīgumu un ietekmi uz konstrukcijām un to bojājumu rašanās cēloņiem;
* būves atjaunošanā paredzamo būvdarbu veidu un apjomu saraksts (Excel formātā).

Tehniskās apsekošanas ietvaros sagatavoto dokumentāciju jāiesniedz pasūtītājam 3 (trijos) eksemplāros papīra formā un elektronisku kopiju uz datu nesēja (.pdf, .xls un dwg formātos).